|  |  |
| --- | --- |
| Saltdal kommune | Saksb.: Gunn Karstensene-post: fmnogka@fylkesmannen.no Tlf: 75 53 16 70Vår ref: 2013/1911 Deres ref: Vår dato: 10.07.2013Deres dato: 08.07.2013Arkivkode: 433.52 |
| Kirkegt. 23 |
| 8250 Rognan |
|  |

# Forlengelse av skadefellingstillatelse på gaupe - Saltdal

Fylkesmannen i Nordland viser til søknad av 08.07.2013 fra Saltdal kommune om forlengelse av skadefellingstillatelse på gaupe. Vi viser også til vårt vedtak av 01.07.2013 med fellingstillatelse på gaupe i deler av Saltdal kommune, samt vedtak av 08.07.2013 om felling av bjørn.

**Vedtak**

*Fylkesmannen i Nordland forlenger fellingstillatelse av 01.07.2013 på ei gaupe i deler av Saltdal kommune fram til og med 22.juli 2013.*

**Grunnlaget for avgjørelsen**

Vedtaket er fattet i medhold av lov 19. juni 2009 nr. 100 om forvaltning av naturens

mangfold § 18 og § 77, jf. forskrift 18. mars 2005 nr. 242 om forvaltning av rovvilt § 9.

Direktoratet for naturforvaltning (DN) har i vedtak av 31.05.2013 fastsatt en kvote på 3

betinga fellingstillatelser for gaupe i Nordland i perioden 01.06.2013 – 15.02.2014. For

nærmere opplysninger om lovgrunnlaget for avgjørelsen vises det til vårt vedtak av

01.07.2013.

**Begrunnelse**

Årsaken til at fellingstillatelsen på gaupe i Saltdal kommune nå forlenges er at vi har fått melding i e-post fra Saltdal kommune om at det mangler ca 25 lam fra sauene som beiter i dette området. Det er i løpet av beitesesongen dokumentert 4 lam tapt til gaupe i beiteområdet.

Den 8. juli ble det gitt fellingstillatelse på bjørn i samme beiteområde. Fylkesmannen vurderer videre skadepotensiale for gaupe for å være til stede, og ønsker å videreføre fellingstillatelsen til å gjelde for samme periode som fellingstillatelsen på bjørn. Dette gir jaktlaget mulighet for å rette uttaket mot gaupe, avhengig av skadesituasjon som måtte oppstå i løpet av perioden. Fellingsforsøket skal styres mot der tapene oppstår, og så langt som mulig rettes mot skadegjørende individ.

Kommunen har fått 50.000, - som ramme for godtgjøring av kommunalt skadefellingslag i fellingstillatelsen for bjørn. Disse midlene kan også benyttes til godtgjøring ved forsøk på felling av gaupe i samme område.

Videre gjelder de samme vilkårene som ble gitt i tillatelsen av 01.07.2013.

Med hilsen

|  |  |
| --- | --- |
| Tore Vatne (e.f.) |  |
| Seksjonsleder | Gunn Karstensen |
|  | Seniorkonsulent |

*Dette brevet er godkjent elektronisk og har derfor ikke underskrift.*

Kopi:

Direktoratet for naturforvaltning (via SharePoint)

Foreningen Våre Rovdyr (e-post)

Salten politidistrikt (e-post)

Mattilsynet (e-post)

Nordland Bondelag (e-post)

Nordland reindriftssamers fylkeslag v/ Mads Kappfjell (e-post)

Nordland sau og geit v/Ann-Guro Hansen (e-post)

Norges Naturvernforbund (e-post)

Reindriftsforvaltningen i Nordland (e-post)

Rovviltnemnda i Nordland (via SharePoint)

Rovviltutvalget i Nordland bonde- og småbrukarlag (e-post)

Statens naturoppsyn i Nordland (e-post)